নীতিআয়োগ
জাতীয় বহুমাত্রিক দারিদ্র সূচক সম্পর্কিত ব্যাখ্যা মূলক নোট
জাতীয় বহুমাত্রিক দারিদ্র সূচক : এনএফএইচএস-৪  ওপর ভিত্তি করে বেসলাইন রিপোর্ট
নতুন দিল্লি, ২৭ নভেম্বর, ২০২১
• ক্যাবিনেট সচিবের সংস্কার ও অগ্রগতির লক্ষ্যে বিশ্ব সূচক উদ্যোগের আওতায় ২৯টি আন্তর্জাতিক সূচক অনুযায়ী দেশের অগ্রগতিতে নজরদারি করা হচ্ছে। এর মধ্যে রয়েছে মানবোন্নয়ন সূচক, বিশ্ব ক্ষুধা সূচক, বিশ্ব প্রতিযোগিতা সূচক, মানব মূলধন সূচক, বিশ্ব উদ্ভাবন সূচক প্রভৃতি। দেশে এধরণের সূচক প্রণয়নের উদ্দেশ্য হল, আর্থসামাজিক ও অন্যান্য আন্তর্জাতিক স্তরে স্বীকৃত গুরুত্বপূর্ণ সূচকগুলির সঙ্গে ভারতে বিভিন্ন ক্ষেত্রের সূচকে অগ্রগতি পর্যবেক্ষণ করা ও তুলনামূলক বিশ্লেষণ করা। এই সূচকগুলিকে কাজে লাগিয়ে ভারতের সূচকে প্রয়োজনীয় সংস্কার ও উন্নতিসাধন করা, যাতে বিশ্ব সূচকগুলির সঙ্গে সামঞ্জস্য বজায় রাখা যায়। ক্যাবিনেট সচিবের এই উদ্যোগের আওতায় নীতি আয়োগ বহুমাত্রিক দারিদ্র সূচক প্রণয়নে নোডাল প্রতিষ্ঠান হিসেবে কাজ করে। বিশ্ব বহুমাত্রিক ক্ষুধা সূচক ২০২১-এ ১০৯টি দেশের মধ্যে ভারত ৬৬তম স্থানে রয়েছে। জাতীয় স্তরে বহুমাত্রিক ক্ষুধা সূচক প্রণয়নের উদ্দেশ্য হল, বিশ্ব বহুমাত্রিক ক্ষুধা সূচক অনুযায়ী ভারতের ক্ষুধা সূচক তৈরি করা এবং বিশ্ব সূচকের সঙ্গে সামঞ্জস্য রেখে ভারতের সূচকে প্রয়োজনীয় সংস্কারমূলক পদক্ষেপ গ্রহণ করা। বিশ্ব বহুমাত্রিক ক্ষুধা সূচকে ভারতের অবস্থান আরও উন্নত করতে এধরণের সূচক প্রণয়ন করা হয়। নীতি আয়োগ এই সূচক প্রকাশকারী এজেন্সিগুলির সঙ্গে যুক্ত রয়েছে। সেই সঙ্গে রাজ্য ও কেন্দ্রশাসিত অঞ্চলগুলির অগ্রগতির ভিত্তিতে সূচক প্রণয়ন করে থাকে। জাতীয় স্তরে বহুমাত্রিক ক্ষুধা উন্নয়ন সূচক প্রণয়নে নীতি আয়োগ সংশ্লিষ্ট ১২টি কেন্দ্রীয় মন্ত্রকের সঙ্গে পরামর্শ করে একটি আন্তঃমন্ত্রক বহুমাত্রিক ক্ষুধা উন্নয়ন সূচক সমন্বয় কমিটি গঠন করেছে।
• ২০১৫-১৬-র চতুর্থ জাতীয় পারিবার স্বাস্থ্য সমীক্ষা  ওপর ভিত্তি করে বেসলাইন রিপোর্ট তৈরি করা হয়েছে। জাতীয় বহুমাত্রিক ক্ষুধা উন্নয়ন সূচকের এই প্রতিবেদন রাজ্য সরকারগুলির সঙ্গে অংশীদারিত্বে ১২টি সংশ্লিষ্ট মন্ত্রকের পরামর্শক্রমে নীতি আয়োগ তৈরি করেছে।
• চতুর্থ জাতীয় পরিবার স্বাস্থ্য সমীক্ষার ওপর ভিত্তি করে জাতীয় বহুমাত্রিক দারিদ্র সূচকের বেসলাইন প্রতিবেদন তৈরি করা হয়েছে। উল্লেখ করা যেতে পারে, কেন্দ্রীয় স্বাস্থ্য ও পরিবার কল্যাণ মন্ত্রকের অধীন ইন্টারন্যাশনাল ইন্সটিটিউট ফর পপুলেশন সায়েন্সসেস  জাতীয় পরিবার স্বাস্থ্য সমীক্ষা পরিচালনা করে।
• দীর্ঘস্থায়ী উন্নয়নের উদ্দেশ্য পূরণের লক্ষ্যে ধার্য বিষয়গুলিতে অগ্রগতি নিরুপনে দারিদ্র সূচকের বড় ভূমিকা রয়েছে। দীর্ঘস্থায়ী উন্নয়নের উদ্দেশ্য পূরণের অন্যতম লক্ষ্য হল দারিদ্রপীড়িত সব বয়সী পুরুষ, মহিলা ও শিশুদের সংখ্যা অন্ততপক্ষে মোট সংখ্যার অর্ধেকে নামিয়ে আনা। সেই সঙ্গে এদের স্বাস্থ্য, শিক্ষা ও জীবন-যাপনে মানোন্নয়ন ঘটানো।
• চতুর্থ জাতীয় পরিবার সমীক্ষায়  আবাসন, পানীয় জল, স্বচ্ছতা, বিদ্যুৎ, রান্নার জ্বালানী, আর্থিক অন্তর্ভুক্তিকরণ তথা বিদ্যালয়ে উপস্থিতি, পুষ্টি, মা ও শিশুর স্বাস্থ্য প্রভৃতি গুরুত্বপূর্ণ বিষয়গুলিকে অন্তর্ভুক্ত করা হয়েছে। সেদিক থেকে এই সমীক্ষা পরিস্থিতির মূল্যায়ণে এক কার্যকর তথ্য সূত্র হিসেবে ভূমিকা পালন করে।
• জাতীয় পরিবার স্বাস্থ্য সমীক্ষার পারিবারিক পর্যায়ে সংগৃহীত মাইক্রো-ডেটা জাতীয় বহুমাত্রিক ক্ষুধা সূচকের একত্রিতকরণের ভিত্তি হিসেবে কাজ করে। ২০১৫-১৬-র জাতীয় পরিবার স্বাস্থ্য সমীক্ষায় সংগৃহীত মাইক্রো-ডেটা বর্তমান বহুমাত্রিক দারিদ্র সূচকের প্রতিবেদন প্রণয়নে ব্যবহার করা হয়েছে। তথ্য ভিত্তিক এই সূচক থেকে দারিদ্র দূরিকরণের অগ্রগতি বিশ্লেষণ করা হয়। একই ভাবে ২০১৯-২০তে পঞ্চম জাতীয় পরিবার স্বাস্থ্য সমীক্ষায় সংগৃহীত তথ্য পরবর্তী বহুমাত্রিক দারিদ্র সূচকের অগ্রগতি বিশ্লেষণে ব্যবহার করা হবে।
• আগামী বছর স্বাস্থ্য মন্ত্রক এবং ইন্টারন্যাশনাল ইন্সটিটিউট ফর পপুলেশন সায়েন্সসেস -এর পক্ষ থেকে যখন পরিবার ভিত্তিক মাইক্রো-ডেটা প্রকাশ করা হবে, তখন পঞ্চম জাতীয় পরিবার স্বাস্থ্য সমীক্ষার ওপর ভিত্তি করে বহুমাত্রিক দারিদ্র সূচক প্রণয়ন করা হবে।
• পঞ্চম জাতীয় স্বাস্থ্য সমীক্ষা  থেকে প্রাথমিক যে আভাস পাওয়া গেছে, তা অত্যন্ত উৎসাহব্যাঞ্জক। প্রাথমিক ভাবে পাওয়া তথ্যের ভিত্তিতে রান্নার জন্য দূষণমুক্ত জ্বালানী ব্যবহার, স্বচ্ছতা ও বিদ্যুৎ সংযোগের ক্ষেত্রে অগ্রগতি হয়েছে, যা দারিদ্র দূরিকরণে সাহায্য করবে। এছাড়াও ২২টি রাজ্য ও কেন্দ্রশাসিত অঞ্চলের পক্ষ থেকে প্রকাশিত রিপোর্ট অনুযায়ী বিদ্যালয়ে উপস্থিতি, পানীয় জল, ব্যাঙ্ক অ্যাকাউন্ট ও আবাসনের ক্ষেত্রে অগ্রগতি ঘটেছে। আর্থসামাজিক ক্ষেত্রে অগ্রগতির এই বিষয়গুলি বহুমাত্রিক দারিদ্র দূরিকরণে বড় ভূমিকা নিচ্ছে বলে দেখা গেছে।
• চতুর্থ জাতীয় পরিবার স্বাস্থ্য সমীক্ষার সময় থেকে পঞ্চম জাতীয় পরিবার স্বাস্থ্য সমীক্ষা পর্যন্ত যে সমস্ত ফ্ল্যাগশিপ কর্মসূচি ও পদক্ষেপ গ্রহণ করা হয়েছে, তার ফলে জাতীয় বহুমাত্রিক ক্ষুধা সূচকে অগ্রগতি হবে বলেই মনে করা হচ্ছে।
(CG/BD/AS/